Document ID: 31993R1147

ΚΑΝΟΝΙΣΜΟΣ (ΕΟΚ) αριθ. 1147/93 ΤΗΣ ΕΠΙΤΡΟΠΗΣ της 11ης Μαΐου 1993 για την παράταση της διάρκειας ισχύος των αδειών εισαγωγής που προβλέπονται στον κανονισμό (ΕΟΚ) αριθ. 564/92 στον τομέα του χοιρείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (1), και ιδίως το άρθρο 1,
τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (2), και ιδίως το άρθρο 1,
τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (3), και ιδίως το άρθρο 1,
Εκτιμώντας:
ότι ο κανονισμός (ΕΟΚ) αριθ. 564/92 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 3371/92 (5), καθόρισε τις λεπτομέρειες εφαρμογής στον τομέα του χοιρείου κρέατος του καθεστώτος που προβλέπεται από τις προσωρινές συμφωνίες που συνήφθησαν από την Κοινότητα με τις ανωτέρω τρίτες χώρες-
ότι οι ενδιαφερόμενοι της Κοινότητας έχουν υποβάλει τις αιτήσεις τους για άδεια εισαγωγής για την περίοδο από 1ης Ιανουαρίου έως 31 Μαρτίου 1993, κατά τη διάρκεια των δέκα πρώτων ημερών του Ιανουαρίου 1993- ότι κατά την εποχή αυτή οι ενδιαφερόμενοι ήταν πεπεισμένοι ότι μπορούν να εκπληρώσουν τις υποχρεώσεις που προκύπτουν από τα πιστοποιητικά εισαγωγής που εκδόθηκαν στις 23 Ιανουαρίου 1993-
ότι, λόγω της εμφανίσεως του αυθώδους πυρετού, με την απόφαση 93/210/ΕΟΚ της Επιτροπής (6), έχουν απαγορευθεί, από τις 8 Απριλίου 1993, οι εισαγωγές στην Κοινότητα ζωντανών χοίρων καθώς και χοιρείου κρέατος και ορισμένων μεταποιημένων προϊόντων που προέρχονται από τις εν λόγω τρίτες χώρες- ότι, λόγω των απροβλέπτων γεγονότων, οι κοινοτικοί ενδιαφερόμενοι αδυνατούν να εκπληρώσουν τις υποχρεώσεις εισαγωγής εντός της προθεσμίας ισχύος των αδειών εισαγωγής και, συνεπώς, πρέπει να παραταθεί δεόντως η διάρκεια ισχύος των εν λόγω αδειών-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Μετά από αίτηση του ενδιαφερομένου, παρατείνεται κατά 60 ημέρες η διάρκεια ισχύος των αδειών εισαγωγής που αναφέρονται στο άρθρο 1 του κανονισμού (ΕΟΚ) αριθ. 564/92 και οι οποίες εκδόθηκαν στις 23 Ιανουαρίου 1993.
2. Στην αίτηση που αναφέρεται στην παράγραφο 1 πρέπει να επισυνάπτεται το πρωτότυπο της σχετικής αδείας εισαγωγής.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Μαΐου 1993.

Labels: 3
18
17